stanford-oval/wikipedia huggingface dataset:
คณะตุลาการศาลรัฐธรรมนูญ (ประเทศไทย)
รายชื่อประธานศาลรัฐธรรมนูญตามรัฐธรรมนูญแห่งราชอาณาจักรไทย พ.ศ. 2560

| ลำดับ | ชื่อ - สกุล | ที่มา | การดำรงตำแหน่งประธานศาลรัฐธรรมนูญ> เริ่มวาระ | การดำรงตำแหน่งประธานศาลรัฐธรรมนูญ> สิ้นสุดวาระ | การดำรงตำแหน่งประธานศาลรัฐธรรมนูญ> พ้นจากตำแหน่ง | หมายเหตุ |
| --- | --- | --- | --- | --- | --- | --- |
| 1 | นุรักษ์ มาประณีต | คัดเลือกโดยที่ประชุมใหญ่ศาลฎีกา | 9 กันยายน พ.ศ. 2557 | 31 มีนาคม พ.ศ. 2563 | ครบวาระ | * ตามบทเฉพาะกาลของรัฐธรรมนูญ พ.ศ. 2560 และ พ.ร.ป. ว่าด้วยวิธีพิจารณาของศาลรัฐธรรมนูญ |
| 2 | วรวิทย์ กังศศิเทียม | คัดเลือกโดยที่ประชุมใหญ่ศาลปกครองสูงสุด | 1 เมษายน พ.ศ. 2563 | 18 มีนาคม พ.ศ. 2567 | ครบวาระ |  |
| 3 | นครินทร์ เมฆไตรรัตน์ | ผู้ทรงคุณวุฒิสาขารัฐศาสตร์ รัฐประศาสนศาสตร์ หรือสังคมศาสตร์อื่น | 19 มีนาคม พ.ศ. 2567 | อยู่ในวาระ |  | *เป็นตุลาการศาลรัฐธรรมนูญ เมื่อ 16 พฤศจิกายน พ.ศ. 2558 - 18 มีนาคม พ.ศ. 2567 |
แหล่งอ้างอิง :
รายชื่อตุลาการศาลรัฐธรรมนูญตามรัฐธรรมนูญแห่งราชอาณาจักรไทย พ.ศ. 2560

| ชื่อ - สกุล | ที่มา | การดำรงตำแหน่งตุลาการศาลรัฐธรรมนูญ> เริ่มวาระ | การดำรงตำแหน่งตุลาการศาลรัฐธรรมนูญ> สิ้นสุดวาระ | การดำรงตำแหน่งตุลาการศาลรัฐธรรมนูญ> พ้นจากตำแหน่ง | หมายเหตุ |
| --- | --- | --- | --- | --- | --- |
| ชัช ชลวร | คัดเลือกโดยที่ประชุมใหญ่ศาลฎีกา | 28 พฤษภาคม พ.ศ. 2551 | 31 มีนาคม พ.ศ. 2563 | ครบวาระ | * ตามบทเฉพาะกาลของรัฐธรรมนูญ พ.ศ. 2560 และ พ.ร.ป. ว่าด้วยวิธีพิจารณาของศาลรัฐธรรมนูญ |
| ศ.(พิเศษ) จรัญ ภักดีธนากุล | ผู้ทรงคุณวุฒิสาขานิติศาสตร์ | 28 พฤษภาคม พ.ศ. 2551 | 31 มีนาคม พ.ศ. 2563 | ครบวาระ | * ตามบทเฉพาะกาลของรัฐธรรมนูญ พ.ศ. 2560 และ พ.ร.ป. ว่าด้วยวิธีพิจารณาของศาลรัฐธรรมนูญ |
| บุญส่ง กุลบุปผา | คัดเลือกโดยที่ประชุมใหญ่ศาลฎีกา | 28 พฤษภาคม พ.ศ. 2551 | 31 มีนาคม พ.ศ. 2563 | ครบวาระ | * ตามบทเฉพาะกาลของรัฐธรรมนูญ พ.ศ. 2560 และ พ.ร.ป. ว่าด้วยวิธีพิจารณาของศาลรัฐธรรมนูญ |
| อุดมศักดิ์ นิติมนตรี | คัดเลือกโดยที่ประชุมใหญ่ศาลปกครองสูงสุด | 28 พฤษภาคม พ.ศ. 2551 | 19 สิงหาคม พ.ศ. 2563 | ลาออก | * ตามบทเฉพาะกาลของรัฐธรรมนูญ พ.ศ. 2560 และ พ.ร.ป. ว่าด้วยวิธีพิจารณาของศาลรัฐธรรมนูญ |
| ศ.ดร.ทวีเกียรติ มีนะกนิษฐ | ผู้ทรงคุณวุฒิสาขานิติศาสตร์ | 21 ตุลาคม พ.ศ. 2556 | 27 มกราคม พ.ศ. 2566 | ครบวาระ | * ตามบทเฉพาะกาลของรัฐธรรมนูญ พ.ศ. 2560 และ พ.ร.ป. ว่าด้วยวิธีพิจารณาของศาลรัฐธรรมนูญ |
| ศ.ดร.นครินทร์ เมฆไตรรัตน์ | ผู้ทรงคุณวุฒิสาขารัฐศาสตร์ รัฐประศาสนศาสตร์ หรือสังคมศาสตร์อื่น | 16 พฤศจิกายน พ.ศ. 2558 | 18 มีนาคม พ.ศ. 2567 | เป็นประธานศาลรัฐธรรมนูญ |  |
| ดร.ปัญญา อุดชาชน | ผู้ทรงคุณวุฒิทางราชการ | 28 พฤศจิกายน พ.ศ. 2558 | อยู่ในวาระ |  |  |
| เรือโท อุดม สิทธิวิรัชธรรม | คัดเลือกโดยที่ประชุมใหญ่ศาลฎีกา | 1 เมษายน พ.ศ. 2563 | อยู่ในวาระ |  | อดีตนายทหารพระธรรมนูญ กองทัพเรือ |
| วิรุฬห์ แสงเทียน | คัดเลือกโดยที่ประชุมใหญ่ศาลฎีกา | 1 เมษายน พ.ศ. 2563 | อยู่ในวาระ |  |  |
| ศ.(พิเศษ) ดร. จิรนิติ หะวานนท์ | คัดเลือกโดยที่ประชุมใหญ่ศาลฎีกา | 1 เมษายน พ.ศ. 2563 | อยู่ในวาระ |  |  |
| นภดล เทพพิทักษ์ | ผู้ทรงคุณวุฒิทางราชการ | 1 เมษายน พ.ศ. 2563 | อยู่ในวาระ |  |  |
| บรรจงศักดิ์ วงศ์ปราชญ์ | คัดเลือกโดยที่ประชุมใหญ่ศาลปกครองสูงสุด | 20 สิงหาคม พ.ศ. 2563 | อยู่ในวาระ |  |  |
| ศ.ดร.อุดม รัฐอมฤต | ผู้ทรงคุณวุฒิสาขานิติศาสตร์ | 28 มกราคม พ.ศ. 2566 | อยู่ในวาระ |  |  |
| สุเมธ รอยกุลเจริญ | คัดเลือกโดยที่ประชุมใหญ่ศาลปกครองสูงสุด | 19 มีนาคม พ.ศ. 2567 | อยู่ในวาระ |  |  |
แหล่งอ้างอิง :
คำวินิจฉัยศาลรัฐธรรมนูญ > ยุบพรรคไทยรักษาชาติ

วันที่ 7 มีนาคม พ.ศ. 2562 ศาลรัฐธรรมนูญมีมติ "เอกฉันท์" ให้ยุบพรรคไทยรักษาชาติ และคณะกรรมการบริหารพรรคถูกสั่งเพิกถอนสิทธิสมัครรับเลือกตั้งเป็นเวลา 10 ปี เนื่องจากการที่พรรคไทยรักษาชาติเสนอพระนามทูลกระหม่อมหญิงอุบลรัตนราชกัญญา สิริวัฒนาพรรณวดี เป็นนายกรัฐมนตรีในบัญชีของพรรค ทำให้ศาลรัฐธรรมนูญวินิจฉัยว่าเป็นกระทำการอันอาจเป็นปฏิปักษ์ต่อระบอบประชาธิปไตยอันมีพระมหากษัตริย์ทรงเป็นประมุข ในพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560
คำวินิจฉัยศาลรัฐธรรมนูญ > การดำรงตำแหน่งนายกรัฐมนตรีของพล.อ.ประยุทธ์ จันทร์โอชา

วันที่ 18 กันยายน พ.ศ. 2562 ศาลรัฐธรรมนูญมีมติเป็น "เอกฉันท์" วินิจฉัยว่า พล.อ.ประยุทธ์ จันทร์โอชา ไม่มีลักษณะต้องห้ามในการดำรงตำแหน่งนายกรัฐมนตรี เนื่องจากตำแหน่งหัวหน้าคณะรักษาความสงบแห่งชาติ (คสช.) ไม่ถือว่าเป็น "เจ้าหน้าที่อื่นของรัฐ"
คำวินิจฉัยศาลรัฐธรรมนูญ > การพ้นสมาชิกภาพสมาชิกสภาผู้แทนราษฎรของธนาธร จึงรุ่งเรืองกิจ

วันที่ 20 พฤศจิกายน พ.ศ. 2562 ศาลรัฐธรรมนูญมีมติ 7 ต่อ 2 ว่านาย ธนาธร จึงรุ่งเรืองกิจ สมาชิกสภาผู้แทนราษฎรแบบบัญชีรายชื่อ พรรคอนาคตใหม่ เป็นผู้ถือหุ้นบริษัท วี-ลัค มีเดีย จำกัด ซึ่งประกอบกิจการสื่อมวลชน ส่งผลให้เป็นผู้ลักษณะต้องห้ามไม่ให้ผู้ถูกร้องใช้สิทธิรับสมัครรับเลือกตั้งเป็นสมาชิกสภาผู้แทนราษฎร ทำให้สมาชิกภาพสมาชิกสภาผู้แทนราษฎรของผู้ถูกร้องสิ้นสุดลง ซึ่งก่อนหน้านั้น เมื่อวันที่ 23 พฤษภาคม พ.ศ. 2562 ศาลรัฐธรรมนูญมีคำสั่งให้นายธนาธรยุติการปฏิบัติหน้าที่ชั่วคราวจนกว่าจะมีคำวินิจฉัย
คำวินิจฉัยศาลรัฐธรรมนูญ > ยุบพรรคอนาคตใหม่

วันที่ 21 กุมภาพันธ์ พ.ศ. 2563 ศาลรัฐธรรมนูญมีมติ 7 ต่อ 2 ให้ยุบพรรคอนาคตใหม่ พร้อมเพิกถอนสิทธิสมัครรับเลือกตั้งของคณะกรรมการบริหารพรรคเป็นเวลา 10 ปี เนื่องจากธนาธร จึงรุ่งเรืองกิจ หัวหน้าพรรคอนาคตใหม่ ให้พรรคกู้ยืมเงินจำนวน 191.2 ล้านบาท และศาลรัฐธรรมนูญเห็นว่าเป็นการกระทำอันเป็นการฝ่าฝืนมาตรา 72 ของพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560  และมาตรา 92 วรรคสอง ประกอบหนึ่ง (3)
คำวินิจฉัยศาลรัฐธรรมนูญ > คดีพักบ้านหลวงของ พล.อ. ประยุทธ์ จันทร์โอชา

วันที่ 2 ธันวาคม พ.ศ. 2563 ศาลรัฐธรรมนูญมีมติเอกฉันท์ว่า พล.อ. ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ไม่ขาดคุณสมบัติความเป็นนายกรัฐมนตรี จากกรณีพักอาศัยในบ้านพักข้าราชการทหารแม้เกษียณอายุไป 6 ปีแล้ว เนื่องจากเป็นไปตามระเบียบภายในของกองทัพบก ปี พ.ศ. 2548 และยังชี้ว่ารัฐพึงจัดสรรที่พำนักให้ผู้นำประเทศ "เพื่อสร้างความพร้อมทั้งสุขภาพกายและจิตใจในการปฏิบัติภารกิจในการบริหารประเทศล้วนเป็นประโยชน์ส่วนรวม"
คำวินิจฉัยศาลรัฐธรรมนูญ > การชุมนุมของแนวร่วมธรรมศาสตร์และการชุมนุมเป็น "การล้มล้างการปกครองฯ"

วันที่ 10 พฤศจิกายน 2564 ศาลรัฐธรรมนูญมติเสียง 8 ต่อ 1 วินิจฉัยว่า การชุมนุมของแนวร่วมธรรมศาสตร์และการชุมนุม เมื่อวันที่ 10 สิงหาคม พ.ศ. 2563 มี "เจตนาซ่อนเร้นล้มล้างการปกครองในระบอบประชาธิปไตยอันมีพระมหากษัตริย์ทรงเป็นประมุข มิใช่เป็นการปฏิรูป" ตุลาการศาลรัฐธรรมนูญระบุว่า การใช้สิทธิเสรีภาพของผู้ถูกร้อง (อานนท์ นำภา ภาณุพงศ์ จาดนอก และปนัสยา สิทธิจิรวัฒนกุล) ไม่เป็นไปตามหลักประชาธิปไตย เป็นการอ้างสิทธิเสรีภาพเพียงอย่างเดียว โดยไม่คำนึงหลักเสมอภาค และภราดรภาพ อีกทั้งศาลรัฐธรรมนูญยังสั่งการให้ผู้ถูกร้อง 3 คน คือ อานนท์ นำภา ภาณุพงศ์ จาดนอก และปนัสยา สิทธิจิรวัฒนกุล รวมทั้งกลุ่มองค์กร เครือข่าย เลิกกระทำการดังกล่าวที่จะเกิดขึ้นต่อไปในอนาคตด้วย
ศาลรัฐธรรมนูญระบุด้วยว่า ข้อเสนอปฏิรูปสถาบันกษัตริย์ 10 ข้อ ในเวทีการชุมนุมของแนวร่วมธรรมศาสตร์และการชุมนุม เมื่อวันที่ 10 สิงหาคม พ.ศ. 2563 กระทบต่อสถานะของสถาบันกษัตริย์
คำวินิจฉัยศาลรัฐธรรมนูญ > การขัดรัฐธรรมนูญของประมวลกฎหมายแพ่งและพาณิชย์ มาตรา 1448

วันที่ 17 พฤศจิกายน พ.ศ. 2564 ศาลรัฐธรรมนูญมีมติเอกฉันท์ว่าประมวลกฎหมายแพ่งและพาณิชย์ (ป.พ.พ) มาตรา 1448 ที่กำหนดเรื่องการรับรองสมรสเฉพาะชายและหญิงนั้น ไม่ขัดหรือแย้งต่อรัฐธรรมนูญเรื่องศักดิ์ศรีความเป็นมนุษย์ และความเสมอภาค แต่ศาลรัฐธรรมนูญได้มีข้อสังเกตว่ารัฐสภา คณะรัฐมนตรี และหน่วยงานของรัฐที่เกี่ยวข้องสมควรดำเนินการตรากฎหมายเพื่อรับรองสิทธิและหน้าที่ของบุคคลผู้มีความหลากหลายทางเพศต่อไป
คำวินิจฉัยศาลรัฐธรรมนูญ > วาระการดำรงตำแหน่งนายกรัฐมนตรีของ พล.อ. ประยุทธ์ จันทร์โอชา

วันที่ 24 สิงหาคม พ.ศ. 2565 ศาลรัฐธรรมนูญมีมติรับคำร้องของสมาชิกสภาผู้แทนราษฎรฝ่ายค้าน ที่ขอให้วินิจฉัยวาระการดำรงตำแหน่งนายกรัฐมนตรีของ พล.อ. ประยุทธ์ จันทร์โอชา ไว้พิจารณา และมีมติเสียงข้างมาก 5 ต่อ 4 ให้ผู้ถูกร้อง (พล.อ. ประยุทธ์) หยุดปฏิบัติหน้าที่ตั้งแต่วันที่ 24 สิงหาคม พ.ศ. 2565 จนกว่าศาลรัฐธรรมนูญจะมีคำวินิจฉัย ทำให้ พล.อ. ประวิตร วงษ์สุวรรณ ต้องทำหน้าที่รักษาการนายกรัฐมนตรี
จากนั้นวันที่ 30 กันยายน พ.ศ. 2565 ศาลรัฐธรรมนูญมีมติ 6 ต่อ 3 ว่า ความเป็นนายกรัฐมนตรีของ พล.อ. ประยุทธ์ จันทร์โอชา ยังไม่สิ้นสุดลง เนื่องจากดำรงตำแหน่งยังไม่ครบ 8 ปี โดยให้เริ่มนับความเป็นนายกรัฐมนตรีของ พล.อ. ประยุทธ์ จันทร์โอชา ตามมาตรา 158 วรรคสี่ ของรัฐธรรมนูญ พ.ศ. 2560 ตั้งแต่วันที่ 6 เมษายน พ.ศ. 2560 อันเป็นวันประกาศใช้รัฐธรรมนูญฉบับนี้
คำวินิจฉัยศาลรัฐธรรมนูญ > การคำนวณจำนวนสมาชิกสภาผู้แทนราษฎรแบบแบ่งเขตเลือกตั้ง

วันที่ 3 มีนาคม พ.ศ. 2566 ศาลรัฐธรรมนูญมีมติเอกฉันท์ ชี้ขาดคำว่า “ราษฎร” ไม่ได้หมายความรวมถึงผู้ไม่ได้สัญชาติไทย เนื่องจากคณะกรรมการการเลือกตั้งนำคนที่ไม่มีสัญชาติไทยมาคำนวณแบ่งเขตเลือกตั้ง ในการเลือกตั้งสมาชิกสภาผู้แทนราษฎรไทยเป็นการทั่วไปในวันที่ 14 พฤษภาคม พ.ศ. 2566
คำวินิจฉัยศาลรัฐธรรมนูญ > การพ้นสมาชิกภาพของสมาชิกรัฐสภา

ศาลรัฐธรรมนูญยังมีคำวินิจฉัยให้สมาชิกรัฐสภาหลายคนพ้นสมาชิกภาพ เช่น สิระ เจนจาคะ หลังถูกจำคุกตามคำพิพากษาศาลในคดีฉ้อโกง รวมทั้งชุมพล จุลใส, อิสสระ สมชัย, ถาวร เสนเนียม, พุทธิพงษ์ ปุณณกันต์ และณัฏฐพล ทีปสุวรรณ เนื่องจากมีข้อเท็จจริงปรากฏว่าบุคคลทั้ง 5 ต้องคำพิพากษาให้จำคุกและถูกคุมขังอยู่โดยหมายของศาล  ธัญญ์วาริน สุขะพิสิษฐ์ เนื่องจากกรณีถือครองหุ้นสื่อ เทพไท เสนพงศ์ หลังถูกศาลจังหวัดนครศรีธรรมราช ตัดสินให้มีความผิด คดีทุจริตเลือกตั้งนายกองค์การบริหารส่วนจังหวัด เมื่อปี พ.ศ. 2557 สำลี รักสุทธี เนื่องจากเคยต้องคำพิพากษาเกี่ยวกับทรัพย์ และระวี รุ่งเรือง สมาชิกวุฒิสภา เหตุเคยถูกไล่ออกจากราชการ เข้าลักษณะต้องห้ามดำรงตำแหน่ง
นกกก

| นกกก |
| --- | --- |

เสียงร้องของนกกกไฟล์:Great and Rhino Hornbill.ogg
สถานะการอนุรักษ์
 ไม่มั่นคง  (IUCN 3.1)
CITES Appendix I (CITES)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Coraciiformes
วงศ์:: Bucerotidae
สกุล:: Buceros
สปีชีส์:: B.  bicornis
ชื่อทวินาม
Buceros bicornis Linnaeus, 1758


แผนที่แสดงการกระจายพันธุ์
ชื่อพ้อง
 ชื่อพ้อง Buceros homrai  Dichoceros bicornis  Buceros cavatus  Homraius bicornis 
นกกก เป็นนกขนาดใหญ่จำพวกนกเงือกนกกกสามารถพบได้ในป่าของอินเดีย, คาบสมุทรมลายู, สุมาตรา และอินโดนีเซีย ด้วยขนาดและสีทำให้นกฟอเรนติโนเป็นสัญลักษณ์ที่สำคัญเชิงวัฒนธรรมและพิธีกรรมในหลายชนเผ่า นกฟอเรนติโนเป็นนกที่มีอายุยืน นกในกรงเลี้ยงสามารถมีอายุได้ถึง 50 ปี ปกติจะกินผลไม้เป็นอาหาร โดยเฉพาะลูกไทร แต่บางครั้งจะกินสัตว์เลี้ยงลูกด้วยนมขนาดเล็ก, สัตว์เลื้อยคลาน และนกชนิดอื่นเป็นอาหาร
นกกกจัดเป็นนกเงือกชนิดที่ใหญ่ที่สุด มีความยาวลำตัวประมาณ 130-150 เซนติเมตร มีปีกสีแดงพาดเหลือง ปลายปีกเทา ไม่มีขนปกคลุมใต้ปีก หางสีทองพาดดำ ตัวผู้มีนัยน์ตาสีแดง ด้านหน้าโหนกที่อยู่บนปากมีสีดำ มีจะงอยปากที่ยาว ส่วนตัวเมียมีนัยน์ตาสีขาว ด้านหน้าโหนกไม่มีสีดำ ถือดาบเเหลมเส้นตรงปลายแหลม
มีพฤติกรรมอยู่รวมกันเป็นฝูงขนาดเล็ก จนกว่าจะโตเต็มที่และหาคู่ได้ มีฤดูผสมพันธุ์ระหว่างเดือนมกราคม-พฤษภาคม โดยตัวผู้จะเป็นฝ่ายเกี้ยวพาราสีตัวเมีย และเสาะหาโพรงไม้ตามต้นไม้ใหญ่ที่นกหรือสัตว์อื่นทิ้งไว้ ทั้งนี้เนื่องจากนกกกไม่สามารถที่จะเจาะโพรงเองได้ เนื่องจากจะงอยปากไม่แข็งแรงพอ ตัวเมียจะใช้เวลาตัดสินใจเข้าโพรงนานอาจนานเป็นสัปดาห์ ทั้งนี้เพราะระยะเวลาที่ตัวเมียจะเข้าไปอยู่ในโพรงเพื่อวางไข่และเลี้ยงดูลูกอ่อนกินเวลานานถึง 3 เดือน ในระยะนี้นกเงือกตัวผู้จะเอาใจตัวเมียเป็นพิเศษด้วยการบินออกอาหารมาป้อนตัวเมียอยู่สม่ำเสมอ ขณะที่ตัวเมียเมื่อเข้าไปในโพรงแล้วจะปิดปากโพรงเหลือเพียงช่องพอให้ปากของตัวผู้ส่งอาหารมาได้เท่านั้น ด้วยมูล, เศษอาหาร และเศษไม้ในโพรง
นกเงือกตัวเมียใช้เวลากกไข่นาน 1 เดือน อาจวางไข่ได้ 2 ฟอง แต่ลูกนกตัวที่อ่อนแอกว่าอาจตายไปซึ่งเป็นวิถีตามธรรมชาติ เพื่อไม่ให้เป็นภาระของพ่อแม่ เมื่อลูกนกฟักเป็นตัว นกตัวผู้ต้องออกหาอาหารมากยิ่งขึ้นอาจมากถึงวันละ 10 เที่ยว ในระยะทางอาจไกลได้ถึง 10 กิโลเมตร ขณะที่นกตัวเมียจะเป็นฝ่ายสอนลูกนกปิดปากโพรงเพื่อป้องกันอันตรายจากสัตว์นักล่าต่าง ๆ ซึ่งเป็นการสอนที่จะตกทอดต่อไปเรื่อย ๆ จากรุ่นต่อรุ่น
เมื่อลูกนกโตพอที่จะบินเองได้แล้ว เนื้อที่ในโพรงเริ่มคับแคบ นกเงือกตัวเมียจะเป็นฝ่ายพังโพรงรังบินออกมาก่อน ขณะที่ลูกนกจะฝึกซ้อมบินด้วยการกระพือปีกในโพรงและปิดปากโพรงตามที่แม่นกสอน เมื่อลูกนกพร้อมที่จะบินเองแล้ว พ่อแม่นกจะรอให้ลูกนกพังโพรงและบินออกมาเองด้วยการล่อด้วยอาหาร และส่งเสียงร้อง เมื่อลูกนกหิวจะกล้าบินออกมาเอง ในระยะแรกพ่อแม่นกจะยังคอยดูแลลูก จนกว่าจะโตพอที่จะช่วยในการรำใส่คนได้
รูปภาพ

นกกกตัวเมีย
นกกกตัวผู้
ขณะบิน
นกเงือกกาฮังในสวนสัตว์
แหล่งข้อมูลอื่น

Great Hornbill videos, photos & sounds on the Internet Bird Collection
CITES Guide (PDF)[ลิงก์เสีย]
Great Horbill : Saint Louis Zoo เก็บถาวร 2007-05-03 ที่ เวย์แบ็กแมชชีน
ชิโนะ

ชิโนะ (ญี่ปุ่น: 茅野市; โรมาจิ: Chino-shi) เป็นนครที่ตั้งอยู่ทางตะวันออกของจังหวัดนางาโนะ ประเทศญี่ปุ่น จัดตั้งเป็นเทศบาลนครเมื่อวันที่ 1 สิงหาคม ค.ศ. 1958 มีจำนวนประชากร ณ วันที่ 1 เมษายน ค.ศ. 2023 ประมาณ 55,304 คน
ประชากร

จากข้อมูลการสำรวจสำมะโนประชากรของญี่ปุ่น ประชากรของชิโนะเริ่มคงที่หลังจากเติบโตมาเป็นเวลานาน
| ปี | ประชากร | ±% |
| --- | --- | --- |
|  1940  | 32,326 | —     |
|  1950  | 38,260 | +18.4% |
|  1960  | 35,220 | −7.9% |
|  1970  | 36,200 | +2.8% |
|  1980  | 43,942 | +21.4% |
|  1990  | 50,064 | +13.9% |
|  2000  | 54,841 | +9.5% |
|  2010  | 56,415 | +2.9% |
|  2020  | 56,400 | −0.0% |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ชิโนะ
เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
นกกระจอกตาล

| นกกระจอกตาล |
| --- | --- |

นกเพศผู้ในประเทศไทย
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Passeridae
สกุล:: Passer
สปีชีส์:: P.  flaveolus
ชื่อทวินาม
Passer flaveolus 

ชื่อพ้อง
 Passer jugiferus Bonaparte, 1850  Passer assimilis Walden, 1870
นกกระจอกตาล (plain-backed sparrow, Pegu sparrow, olive-backed sparrow) เป็นนกกระจอกที่พบในเอเชียตะวันออกเฉียงใต้ กระจายพันธุ์ตั้งแต่ประเทศพม่าจนถึงภาคกลางของประเทศเวียดนามและทิศใต้จรดพื้นที่บางส่วนทางตะวันตกของมาเลเซียตะวันตก
ลักษณะ

นกเพศผู้หลังน้ำตาลแดงไม่มีลาย หลังตาถึงข้างหัวน้ำตาลแดง กระหม่อมและหลังตอนบนเทา คอดำ แก้มและลำตัวด้านล่างเหลืองอ่อน นกเพศเมียมีลักษณะปากสีเนื้อ หัวและลำตัวน้ำตาลแกมเทา มีคิ้วสีจางกว่า ปีกและหลังน้ำตาลแกมเหลืองอ่อน คล้ายนกกระจอกใหญ่ตัวเมีย แต่หลังไม่มีลาย ลำตัวด้านล่างเหลืองอ่อนแกมน้ำตาล
แหล่งข้อมูลอื่น

Pegu sparrow at the Internet Bird Collection
บิทูมินัส

บิทูมินัส
บิทูมินัส เป็นหินตะกอนที่มีเนื้อตะกอนอัดกันแน่น มีสีดำ หรือบางครั้ง มีสีน้ำตาลดำ โดยทั่วไปแล้วใช้เป็นเชื้อเพลิงในโรงไฟฟ้าถ่านหิน
บิทูมินัสมีคุณภาพสูงกว่าลิกไนต์ แต่มีคุณภาพต่ำกว่าแอนทราไซต์ บิทูมินัสเป็นหินตะกอนอินทรีย์ที่เกิดจากกระบวนการไดอะเจเนซิส ซึ่งเมื่อถูกความร้อนและโดนบีบอัดจะให้ วิตริไนต์ และ เอ็กซิไนต์ ออกมา
บิทูมินัสมีคาร์บอนเป็นองค์ประกอบ 60-80% และมีส่วนที่เหลือเป็นน้ำ, อากาศ, ไฮโดรเจนและซัลเฟอร์ ความร้อนที่บิทูมินัสให้อยู่ในช่วง 21 ล้าน ถึง 30 ล้าน Btu/ton หรือ 24-35 Mj/kg
ธัชชา พุ่มอ่อน

| ธัชชา พุ่มอ่อน |
| --- | --- |
เกิด: 2 กรกฎาคม พ.ศ. 2529 (38 ปี) ธัชชา พุ่มอ่อน
อาชีพ: นักแสดง,นางแบบ,นักร้อง
ปีที่แสดง: 2535–2547-2556
สังกัด: ช่อง 3 (2535-2546)
ธัชชา พุ่มอ่อน  (2 กรกฎาคม พ.ศ. 2529 - ) ชื่อเล่น จ๋า  เป็นนักแสดงและนางแบบชาวไทย เข้าสู่วงการจากการถ่ายแบบ และถ่ายโฆษณาในวัยเด็ก นอกจากนี้ยังมีงานละคร ภาพยนตร์ต่างๆ เธอเป็นหนึ่งในสมาชิกวง "บั๊ก บันจี้" สังกัดจีเอ็มเอ็ม แกรมมี่
การศึกษา: จบการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) และสำเร็จการศึกษาระดับปริญญาตรีจาก มหาวิทยาลัยราชภัฏจันทรเกษม
ผลงาน > งานเพลง

| ปี | ชื่ออัลบั้ม | รายชื่อเพลง |
| --- | --- | --- |
| 2543 | Forest Girl วางจำหน่าย: 12 มกราคม พ.ศ. 2543  สังกัด: แกรมมี่  รูปแบบ: ซีดี , เทป |  "o-ya-o"  "รู้ป่ะ"  "ขอบคุณดาว"  "ไปวัดจีน"  "ไม่อยากยืนข้างเธอ"  "อ้ะ..แหม"  "อยากมีแค่เธอ"  "Bad Boy"  "ตื่นสาย"  "เทพนิยาย"  "ผีเสื้อ"  "รู้ป่ะ (MINUS 1)" |
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2535 | ในฝัน | ช่อง 3 | เจ้าหญิงรัชทายาท |  |
| 2535 | ไฟโชนแสง | ช่อง 3 | วันทกานต์ (วัยเด็ก) | รับเชิญ |
| 2537 | กระเช้าสีดา | ช่อง 3 |  | รับเชิญ |
| 2541 | ระย้า | ช่อง 7 | สร้อย (วัยเด็ก) | รับเชิญ |
| 2542 | ขุนช้างขุนแผน | ช่อง 3 | สายทอง (วัยเด็ก) |  |
| 2542 | เงาอโศก | ช่อง 7 | นุช |  |
| 2547 | ชุมทางรัก | ช่อง 7 |  | รับเชิญ |
| 2556 | น้องใหม่ร้ายบริสุทธิ์ ตอน สะกดรอยหลอน | ช่อง 3 | พราว | รับเชิญ |
ผลงาน > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
|  พ.ศ. 2536 | ท่านขุนน้อยน้อย แห่งสยาม |  |  |
ผลงาน > มิวสิควีดีโอ

| ปี พ> ศ. | เพลง | นักร้อง |
| --- | --- | --- |
| 2539 | I LOVE YOU | เจอาร์-วอย |
| 2540 | เกรงใจ | แร็พเตอร์ |
ผลงาน > โฆษณา

โฆษณาสกาแคร์
โฆษณา KFC
โฆษณา แป้งเด็ก
ธัชกร เขียวสมบัติ

สิบเอก กีรติ เขียวสมบัติ ชื่อเล่น ป็อป หรือ กีรติ เขียวสมบัติ โดยเขาลงเล่นให้กับสมุทรปราการ ซิตี้ในไทยลีก 2 เป็นสโมสรล่าสุด กีรติเป็นอดีตนักฟุตบอลทีมชาติไทย และเป็นหนึ่งในนักเตะทำประตูคนสำคัญในกีฬาเอเชียนเกมส์ 2010
ประวัติ

สิบเอก ธัชกร เขียวสมบัติ เกิดวันที่ 12 มกราคม พ.ศ. 2530 ที่อำเภอปัว จังหวัดน่าน สำเร็จการศึกษาชั้นมัธยมศึกษาปีที่ 1-2 จากโรงเรียนปัว สำเร็จการศึกษาชั้นมัธยมศึกษาปีที่ 3-6 จากโรงเรียนอัสสัมชัญธนบุรี จากนั้นจึงได้เข้าศึกษาต่อที่โรงเรียนนายสิบทหารบก และระดับอุดมศึกษาที่มหาวิทยาลัยเกริก ปัจจุบันรับราชการในสังกัดสำนักงานปลัดกระทรวงกลาโหม
เขาเป็นหนึ่งในนักฟุตบอลไทยรุ่นแรกที่ได้รับการส่งตัวจากสโมสรฟุตบอลบุรีรัมย์ พีอีเอ เพื่อเข้ารับการฝึกซ้อมร่วมกับสโมสรฟุตบอลเลสเตอร์ซิตี ที่ประเทศอังกฤษเป็นระยะเวลา 6 เดือน และในภายหลังเขาได้ร่วมทีมกับสโมสรฟุตบอลวัวชน ยูไนเต็ด
เกียรติยศ > สโมสร

ไทยพรีเมียร์ลีก (1): 2554
ไทยเอฟเอคัพ (1) : 2554
ไทยลีกคัพ (1): 2554
เกียรติยศ > ทีมชาติ

อาเซียนฟุตบอลแชมเปียนชิพ ชนะเลิศ (1 สมัย) : 2014, รองชนะเลิศ (1) : 2012
ผลงานการทำประตูในระดับนานาชาติ

| # | วันที่ | สถานที่จัดการแข่ง | ฝ่ายตรงข้าม | คะแนน | ผล | การแข่งขัน |
| --- | --- | --- | --- | --- | --- | --- |
| 1. | 29 ธันวาคม พ.ศ. 2552 | สนามกีฬาไทย-ญี่ปุ่น ดินแดง กรุงเทพ ประเทศไทย |  ซิมบับเว | 3-0 | 3-0 | กระชับมิตร |
| 2. | 8 กันยายน พ.ศ. 2553 | สนามอัมเบดการ์ นิวเดลี ประเทศอินเดีย |  อินเดีย | 2-1 | 2-1 | กระชับมิตร |
| 3. | 30 พฤศจิกายน พ.ศ. 2555 | ราชมังคลากีฬาสถาน กรุงเทพ ประเทศไทย |  เวียดนาม | 1–0 | 3–1 | เอเอฟเอฟ ซูซูกิ คัพ 2012 |
| 4. | 30 พฤศจิกายน พ.ศ. 2555 | ราชมังคลากีฬาสถาน กรุงเทพ ประเทศไทย |  เวียดนาม | 2–0 | 3–1 | เอเอฟเอฟ ซูซูกิ คัพ 2012 |
| 5. | 22 ธันวาคม พ.ศ. 2555 | สนามศุภชลาศัย กรุงเทพ ประเทศไทย |  สิงคโปร์ | 1–0 | 1-0 | เอเอฟเอฟ ซูซูกิ คัพ 2012 |
| 6. | 18 พฤศจิกายน 2557 | สนามกีฬาเฉลิมพระเกียรติ 80 พรรษา 5 ธันวา 2550 นครราชสีมา ประเทศไทย |  นิวซีแลนด์ | 1–0 | 2–0 | กระชับมิตร |
แหล่งข้อมูลอื่น

ธัชกร เขียวสมบัติ ข้อมูลจาก National-Football-Teams.com
บามิยัน (แก้ความกำกวม)

บามิยัน อาจหมายถึง:
พระพุทธรูปบามิยัน
จังหวัดบามียัน
บรูโน ดอลลันส์คือ

บรูโน ดอลลันส์คือ
ข้อมูลอย่างเป็นทางการ
:
ครอบครัว
:
บรูโน ดอลลันส์คือ (19 กันยายน ค.ศ. 1928 – 5 สิงหาคม ค.ศ. 2008) เป็นนักแสดงชายชาวออสเตรีย
ผลงาน

1957: ...und führe uns nicht in Versuchung
1958: Nachtschwester Ingeborg
1969: Sieben Tage Frist
1971: Und Jimmy ging zum Regenbogen
1974: Der Abituriententag
1975: The Condemned
1975: Derrick - Season 2, Episode 10: "Kamillas junger Freund"
1977: Der Bauer und der Millionär
1979: Der Lebemann
1979: Derrick - Season 6, Episode 10: "Das dritte Opfer" (1979)
1980: Ein Abend mit Labiche
1981: Der Mond ist nur a nackerte Kugel
1981: Der lebende Leichnam
1982: Derrick - Season 9, Episode 4: "Die Fahrt nach Lindau"
1983: Der stille Ozean
1984: Waldheimat
1985: Via Mala
1988: Der Bierkönig
1995: Radetzkymarsch
2002: Gebürtig
แหล่งข้อมูลอื่น

Bruno Dallansky ที่อินเทอร์เน็ตมูวีเดตาเบส
Kurier: Actor Bruno Dallansky dies เก็บถาวร 2008-08-23 ที่ เวย์แบ็กแมชชีน (เยอรมัน)
ORF: Bruno Dallansky dies เก็บถาวร 2011-07-25 ที่ เวย์แบ็กแมชชีน (German)
นิเทศศาสตร์

นิเทศศาสตร์ (อังกฤษ: Communication Arts) หมายถึง ศาสตร์ที่เกี่ยวข้องกับศิลปะในการสื่อสาร โดยให้ความสำคัญกับการสื่อสาร จากองค์ประกอบของการสื่อสาร กล่าวคือ ผู้ส่งสาร สาร สื่อ และผู้รับสาร ซึ่งผู้ส่งสารอาจเป็นตัวบุคคล องค์กร หรือบริษัทก็ได้ ข่าวสารจะต้องเป็นเนื้อหาสาระที่ผู้ส่งต้องการที่จะกระจายให้ประชาชนได้รับทราบ สื่อหรือช่องทาง เป็นการหาวิธีการกระจายข่าวสารต่างๆ ไปสู่กลุ่มเป้าหมายให้ได้มาก และกว้างไกล ตามวัตถุประสงค์ของผู้ส่ง และผู้รับสาร หรือกลุ่มป้าหมาย จะต้องสามารถรับข่าวสารนั้นได้ โดยผู้ส่งสารจะต้องหาวิธีการทำให้ข่าวสารที่ส่งไป ถึงผู้รับสารได้มากที่สุด
พลตรีพระเจ้าวรวงศ์เธอ พระองค์เจ้าวรรณไวทยากร กรมหมื่นนราธิปพงศ์ประพันธ์ ประทานความหมายของ "นิเทศศาสตร์" ไว้ว่า "เป็นวิชาสื่อสารไปยังมวลชนโดยทางใดก็ตาม ไม่จำเพาะทางหนังสือพิมพ์ เช่น การสื่อสารทางการละครก็เข้าไปอยู่ในนิเทศศาสตร์ การสื่อสารมวลชนทางอื่นนอกจากทางหนังสือพิมพ์ เช่น ทางวิทยุ ทางโทรทัศน์ ก็เข้าอยู่ในนิเทศศาสตร์"
การสอนนิเทศศาสตร์ในประเทศไทย

ดูเพิ่ม รายชื่อคณะนิเทศศาสตร์ในประเทศไทย
จุฬาลงกรณ์มหาวิทยาลัยเป็นมหาวิทยาลัยที่จัดการเรียนการสอนทางด้านนิเทศศาสตร์เป็นแห่งแรกของประเทศไทยในปี พ.ศ. 2482  โดยเปิดสอนในระดับอนุปริญญา สังกัดในคณะอักษรศาสตร์และวิทยาศาสตร์ หลังจากนั้น จึงมีการโอนการศึกษาวิชาการหนังสือพิมพ์จากจุฬาลงกรณ์มหาวิทยาลัย ไปทำการสอนที่มหาวิทยาลัยวิชาธรรมศาสตร์และการเมือง เมื่อปี  พ.ศ. 2497 โดยใช้ชื่อคณะว่า คณะวารสารศาสตร์และสื่อสารมวลชน และได้ปรับปรุงหลักสูตรจนสามารถเปิดสอนในระดับปริญญาตรีได้เป็นแห่งแรกของประเทศไทย ภายหลังมหาวิทยาลัยต่าง ๆ จึงได้เปิดการเรียนการสอนในสาขาวิชาทางด้านนิเทศศาสตร์มากขึ้นเรื่อย ๆ ซึ่งอาจจะใช้ชื่อคณะที่แตกต่างกัน อาทิเช่น มหาวิทยาลัยมหิดล  เปิดหลักสูตรนิเทศศาสตรบัณฑิตในวิทยาลัยนานาชาติ  มหาวิทยาลัยเชียงใหม่ ใช้ชื่อ คณะการสื่อสารมวลชน มหาวิทยาลัยมหาสารคาม ใช้ชื่อ คณะวิทยาการสารสนเทศ ขณะที่ มหาวิทยาลัยบูรพา มหาวิทยาลัยเกษตรศาสตร์  มหาวิทยาลัยนเรศวร มหาวิทยาลัยรามคำแหง มหาวิทยาลัยทักษิณ ก็มีเปิดสอนในหน่วยงานต่างๆของมหาวิทยาลัย
นอกจากนี้ มหาวิทยาลัยราชภัฏเกือบทุกแห่ง ก็เปิดสอนในสาขาวิชานิเทศศาสตร์ด้วย สำหรับการศึกษาระดับบัณฑิตศึกษา (ปริญญาโทและเอก) มีเปิดสอนที่ จุฬาฯ ธรรมศาสตร์ มหาวิทยาลัยรามคำแหง มหาวิทยาลัยสุโขทัยธรรมาธิราช มหาวิทยาลัยพะเยา เชียงใหม่ มหาวิทยาลัยแม่โจ้ ตลอดจนมหาวิทยาลัยเอกชนหลายแห่ง เช่น มหาวิทยาลัยกรุงเทพ มหาวิทยาลัยรังสิต มหาวิทยาลัยนอร์ทกรุงเทพ มหาวิทยาลัยศรีปทุม มหาวิทยาลัยหอการค้าไทย มหาวิทยาลัยธุรกิจบัณฑิตย์ มหาวิทยาลัยเกริก มหาวิทยาลัยเกษมบัณฑิต สถาบันการจัดการปัญญาภิวัฒน์ เป็นต้น
ในปัจจุบัน มีการเปิดสอนวิชานิเทศศาสตร์ในประเทศไทย ตั้งแต่ระดับอนุปริญญา จนถึงปริญญาเอก ทั้งมหาวิทยาลัยของรัฐ และมหาวิทยาลัยเอกชน เดิมเคยเป็นสาขาที่มีผู้นิยมเรียนสูงมาก แต่ในปัจจุบัน เนื่องจากภาวะเศรษฐกิจจึงส่งผลต่อบัณฑิตที่สำเร็จจากสาขาวิชานิเทศศาสตร์ที่เริ่มมีจำนวนมาก ทำให้บัณฑิตนิเทศศาสตร์ได้ทำงานไม่ตรงตามสาขาได้ทุกคน สาขาวิชานิเทศศาสตร์จึงลดความนิยมลงไป แต่ก็ยังเป็นที่นิยมของนักเรียน นักศึกษาที่ต้องการศึกษาอยู่เป็นจำนวนมาก
ซุมดาชุน

| ซุมดาชุน |
| --- | --- |
ประติมากรรมประดับสีภายในอารามซุมดาชุน

พิกัด: 34°8′0.93″N 77°9′2.73″E﻿ / ﻿34.1335917°N 77.1507583°E﻿ / 34.1335917; 77.1507583
ซุมดาชุน (อักษรโรมัน: Sumda Chun) เป็นวัดและอารามในศาสนาพุทธแบบทิเบตตั้งอยู่ในหมู่บ้านซุมดาชุน ทางตอนเหนือของเลห์ ในเทือกเขาหิมาลัยในลาดัก ประเทศอินเดีย
ซุมดาชุนอยู่ภายใต้การดูแลของอารามเฮมิส (Hemis Monastery) ซึ่งมอบหมายภิกษุให้ประกอบศาสนพิธีปนะจำวันและดูแลอารามซุมดาชุน ซุมดาชุนในอดีจเป็นส่วนหนึ่งของเกิมปาซึ่งสร้างขึ้นในสมัยของลตซาวา ริมเชน ซังโป (Lotsawa Rinchen Zangpo, 957-1055) และเชื่อกันว่าเป็นหนึ่งในสามวัดที่ท่านสร้างขึ้นภายในคืนเดียว อีกสองแห่งคืออารามอาจี และ มังยู ทั้งสามวัดยังคงเป็นเส้นทางจาริกแสวงบุญของพุทธศาสนิกชนซึ่งจะเดินทางสักการะทั้งสามวัดในวันเดียว หมู่บ้านซุมดาชุนตั้งอยู่ที่ความสูง 3500 เมตรจากระดับน้ำทะเล มีการสร้างถนนเข้าสู่หมู่บ้านครั้งแรกในปี 2019 ส่วนไฟฟ้าเข้าถึงครั้งแรกในปี 2017 ซึ่งไฟฟ้านี้ติดตั้งโดยโครงการสำรวจหิมาลัยโลก หมู่บ้านมีประชากรราง 120 คน ซึ่งล้วนมีส่วนร่วมในการดูแลและถวายเครื่องสักการะในวัด
ในปี 2010 ได้มีการเริ่มต้นโครงการอยุรักษ์ทางสถาปัตยกรรมและโครงการอนุรักษ์ศิลปกรรมของอาราม ระยะเวลา 5 ปี โดยสถาบันวิจัยศิลปะวัฒนธรรมลาดัก นัมคยัล (Namgyal Institute for Research on Ladakhi Art and Culture) ภายใต้ทุนสนับสนุนโดยกองทุนอนุสรณ์โลก
สถูป (chorten) ซึ่งมีการทาสีอันมีลักษณะโดดเด่นเฉพาะตัวของวัด อายุราวศตวรรษที่ 13 ได้รับการอนุรักษ์โดย เอ็มเอส อาร์ตคอนเซอร์เวชั่นโซลูชั่นส์ (M/s. Art Conservation Solutions) ร่วมกับมูลนิธิมรดกวัฒนธรรมหิมาลัย (Himalayan Cultural Heritage Foundation) และได้รับทุนสนับสนุนจากกองทุนอนุสรณ์โลกอีกครั้งในปี 2013
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 5 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดนครปฐม)

| พรรค | พรรค | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- |
|  | ไทยรักไทย | 264,884 | 60.01% |  |
|  | ชาติไทย | 78,791 | 17.85% |  |
|  | อื่น ๆ | 97,751 | 22.14% |  |
| ผลรวม | ผลรวม | 441,426 | 100.00% | – |